Regentparret besøger i disse dage Hals, Brønderslev og Hadsund i Nordjylland. I dag er turen så kommet til Hadsund, og dagen byder på et langt program. Dagen starter med, at Kongeskibet Dannebrog lægger til Hadsund Havn klokken 10.00. Klokken 10.25 går turen så gennem byen, hvor Dronningen og Prins Henrik skal køre i karet med eskorte af Gardehusarregimentet. I billedet nedenfor kan du se, hvilken rute, regentparret kører, og hvor du kan være heldig at få et glimt af parret. Parret skal i løbet af dagen også på besøg på rådhuset, på Hadsund Kulturcenter, på Hadsund Skole i Hadsund Kirke, på Hadsund Fjernvarme og meget mere. Du kan læse alt om regentbesøget og se programmet for dagen her: http://royal.mariagerfjord.dk/ Dagen slutter med festkoncert på havnen, hvor Kongeskibet tager afsked med Hadsund klokken 22. TV2/Nord følger regentparrets besøg hele dagen. Følg med i vores udsendelser og her på tv2nord.dk.

Referat:
Onsdag besøger Dronning Margrethe og Prins Henrik Hadsund. Se, hvor du kan få et glimt af dem, og læs mere om dagens program her.